Osijek.in

Opera - Nikola Šubić Zrinjski
2026-03-28 19:00 - 21:00, 2026-03-27 19:00 - 21:00 (Europe/Vienna) | Hrvatsko narodno kazalište u Osijeku, Županijska ul. 9, Osijek, Hrvatska, 31000, Croatia (Local Name: Hrvatska)
Posve opravdano najomiljenije djelo glazbeno-scenske hrvatske glazbene literature, Nikola Šubić Zrinjski treći je dio nacionalne povijesne trilogije skladatelja Ivana pl Zajca. Glazbena drama epskih razmjera kazuje o banu kojemu su čast i domoljublje kamen temeljac pojedinca, ali i naroda u vrijeme ekspanzije jednog novog carstva. Valjda je zato ova istodobno tako lirska i tako epska opera dijelila sudbinu hrvatskoga bića, bila čas zatajivana, čas slavljena u ritmu političkih previranja. Nastao prema libretu Huge Badalića, naš, od milja Zrinjski na sceni HNK u Osijeku nepokolebljivo repertoarno stoji od studenog 2012., kad je premijerno postavljen pod ravnanjem maestra Mladena Tutavca, u režiji Nine Kleflin.
Foto: Kristijan Cimer

Frizbi seminar Baranja
2026-03-28 09:00 - 17:00 | Osijek
Klub za obuku pasa “Baranja” uskoro organizira Frizbi seminar Baranja. Voditeljica seminara bit će Eva Obad.
Uskoro donosimo više informacija.
Izvor: Klub za obuku pasa “Baranja”

Koncert - Zvjezdan Ružić "A Storm in a Teacup"
2026-03-27 20:00 - 22:00 | Koncertna dvorana Franjo Krežma, Kulturni centar Osijek, Osijek, Hrvatska, 31000, Croatia (Local Name: Hrvatska)
Zvjezdan Ružić donosi svoj koncertno-filmski projekt u Dvorana Franjo Krežma, pružajući publici snažno i emotivno glazbeno putovanje koje spaja intimni klavir, orkestralnu raskoš i filmsku dramaturgiju.

Predstava - Ženski razgovori
2026-03-27 20:00 - 22:00 | Kino Urania, Šetalište kardinala Franje Šepera 8, Osijek, Hrvatska, 31000, Croatia (Local Name: Hrvatska)
Lgendarni “Ženski razgovori” vraćaju se u Osijek – i to u punom, originalnom sastavu.
Ako ste prošli put ostali bez ulaznice, sada imate novu priliku doživjeti tri istinske glumačke veličine:
Svetlana Ceca Bojković,
Vesna Čipčić i
Milan Caci Mihailović
u antologijskoj komediji nastaloj prema tekstovima velikog Duška Radovića i u predstavi uz koju se publika smije već više od 40 godina.
Ovo je duhovita, britka i dirljivo stvarna priča o muškarcima viđenima očima žena. Satira koja razotkriva stereotipe, ogoljuje odnose i s puno ironije i šarma analizira svakodnevne situacije u kojima se svi prepoznajemo.
Četrdeset godina bez prekida, u istom sastavu – “Ženski razgovori” nisu samo predstava, nego fenomen. Reakcije publike često su, kako sami glumci kažu, “k’o na rock koncertima”. A trajanje od četiri desetljeća najbolja je potvrda da je riječ o dobitnoj kombinaciji teksta, talenta i kemije na sceni.
🎫 Ulaznice su dostupne na blagajni kina i online:
https://www.mojekarte.hr/hr/kultna-komedija-zenski-razgovori-ponovno-u-osijeku/ulaznice-647840.html
⏳ Trajanje: 85 minuta
Ako volite inteligentan humor, vrhunsku glumu i predstave koje traju generacijama – ovo je večer koju ne propuštate.

Predavanje i radionica: Pitagorejci – kako živjeti skladno?
2026-03-27 19:30 - 21:30 | Nova Akropola, Gundulićeva 5, Osijek, Hrvatska, 31000, Croatia (Local Name: Hrvatska)
Kako upravljati vlastitim „unutarnjim ritmom“? Kako se nositi s izazovima svakodnevice? Kako donositi jasnije odluke i stvarati zdravije navike? Što znači živjeti u skladu sa sobom, drugima i sa svijetom oko sebe?
Kada balansiramo između karijere, obrazovanja, osobnih težnji i privatnog života, pitanje sklada postaje važno. Pitagorejci, filozofi jedne od najutjecajnijih filozofskih škola antičkog doba, smatrali su da harmonija nije luksuz, nego temelj smislenog i dobro uređenog života.
Slavni Pitagora i njegova filozofska škola u 6. st. pr. Kr. snažno su utjecali na tadašnji način razmišljanja i unijeli promjene koje se mogu pratiti do današnjeg dana. U povijesti su ostali zapamćeni kao primjer skladnog, aktivnog i humanog suživota – kao ljudi koji su živjeli ono što su učili. Za njih filozofija nije bila teorija, nego način življenja.
Na predavanju ćemo istražiti tko su bili pitagorejci i na koji su način oni povezivali znanost, filozofiju i svakodnevnu praksu kako bi ostvarili skladan život. Govorit ćemo o njihovim idejama, ali i o tome kako nam one mogu biti korisne u suvremenom ritmu
života punom obaveza, izbora i distrakcija.
Program je osmišljen interaktivno: nakon uvodnog predavanja slijedi razgovor te radionica koja potiče na promišljanje, dijalog i praktičnu primjenu ideja.
Petak, 27. 3. 2026. u 19,30 sati
Nova Akropola, Ivana Gundulića 5 (II.kat), Osijek
Ulaz je slobodan.
Izvor/foto: Nova Akropola

Filmska radionica: ŠUMA I (Radionica šuma i glazbe)
2026-03-27 18:00 - 2026-03-29 21:00 | Društveni atelje, Županijska 11, Osijek, Hrvatska, 31000, Croatia (Local Name: Hrvatska)
Besplatna edukacija o ulozi zvuka na filmu pod vodstvom Mire Manojlovića.
Radionica ŠUMA I namijenjena je filmašima, glazbenicima, DJ-evima i entuzijastima koji žele istražiti moć zvuka. Održat će se u dva termina: od 27. do 29. ožujka te od 17. do 19. travnja. Polaznici će promišljati ulogu zvuka, snimati tonske i glazbene podloge za nijeme filmske predloške članova KKO (uz puno drugih zabavnih zvučno-tonsko-glazbenih aktivnosti)!
Voditelj radionice je Miro Manojlović, skladatelj, dizajner zvuka, montažer i filmski autor koji surađuje s brojnim glazbenicima na domaćoj i stranoj improvizatorskoj sceni. Dvostruki je dobitnik nagrade “Maksimilijan Paspa” na Gledalištu Kinokluba Zagreb 2011. i 2018. Autor je glazbe za brojne filmove, kazališne i plesne predstave, a od 2017. stalni je član glazbenog sastava “Darko Rundek i Ekipa”
Broj mjesta je ograničen, a za prijavu na adresu kinoklubosijek@gmail.com potrebno je poslati:
– kratko motivacijsko pismo
– biografiju s osnovnim podacima (kontakt, datum rođenja, ime i prezime, prethodno iskustvo)
Prijave otvorene do 23. ožujka!
Izvor/foto: Kino klub Osijek

Autorska RUNDA: Miro Manojlović
2026-03-27 18:00 - 22:30 | Kino Urania, Šetalište kardinala Franje Šepera 8, Osijek, Hrvatska, 31000, Croatia (Local Name: Hrvatska)
(Kino klub Osijek & Filmska RUNDA) — Petak, 27. ožujka, mala dvorana kina Urania
Projekcije i razgovor s autorom.
Nastavljajući uspješnu suradnju na promociji autorskog filma, Kino klub Osijek i Filmska RUNDA s ponosom predstavljaju drugu ovogodišnju
Autorsku RUNDU. U petak, 27. ožujka, osječkoj će se publici u kinu Urania predstaviti Miro Manojlović – istaknuti filmski montažer, dizajner zvuka, skladatelj i stalni član pratećeg sastava Darka Rundeka.
Događaj je koncipiran kao spoj filmskih projekcija i otvorenog razgovora s autorom, pružajući uvid u specifičan stvaralački proces koji spaja sliku, zvuk i glazbenu improvizaciju.
Na rasporedu su filmovi:
D/O/L/A/C (2022.)
Rule no 5: Shadow Your Man Closely (2023.)
Klopka za mag.. i česte udaljenosti (2019.)
Charlie, volim te (2012.)
Showgirls (2011.)
Liebe auf den ersten blick (2011.)
O autoru:
Miro Manojlović je rođen 1985. godine u Zagrebu. Završio je XV gimnaziju – MIOC i srednju glazbenu školu Vatroslav Lisinski, smjer udaraljke kod
profesorice Elvire Happ te potom diplomirao na Akademiji dramske umjetnosti, smjer filmska i TV montaža, pod mentorstvom profesora Hrvoja Turkovića (2011.) Profesionalno se bavi glazbom, filmom i kazalištem. Od 2014. godine zaposlen je kao umjetnički suradnik – korepetitor na Akademiji dramske umjetnosti u Zagrebu. Surađuje s brojnim glazbenicima na domaćoj i stranoj improvizatorskoj sceni. Dvostruki je dobitnik nagrade “Maksimilijan Paspa” na Gledalištu Kinokluba Zagreb 2011. i 2018. Autor je glazbe za brojne filmove, kazališne i plesne predstave, a od 2017. stalni je član glazbenog sastava “Darko Rundek i Ekipa”. Aktivan je filmski autor i član Klubvizije i Kinokluba Zagreb.
Programi Kino kluba Osijek ostvaruju se uz financijsku potporu Hrvatskog audiovizualnog centra (HAVC), Društva hrvatskih filmskih autora i producenata (DHFA) te koriste podršku Zaklade “Kultura nova” za razvoj novih organizacija.
Izvor/foto: Kino klub Osijek

Promocija knjige Marizele Šabanović - Održiva prehrana za svaki dan
2026-03-27 14:00 - 16:00 | Prehrambeno – tehnološki fakultet Osijek, Ulica Franje Kuhača 18, Osijek, Hrvatska, Croatia (Local Name: Hrvatska)
Promocija će se održati u sklopu PTF KALENDARA 27. ožujka 2026. u 14 sati u fakultetskoj vijećnici Prehrambeno-tehnološkog fakulteta Osijek,
Franje Kuhača 18, 31 000 Osijek.
U promociji sudjelovat će i prof. emer. dr. sc. Midhat Jašić s Tehnološkog fakulteta u Tuzli, prof. dr. sc. Ines Banjari – prodekan za promidžbu i suradnju s gospodarstvom PTFOS-a te Ivana Gracin i Angelina Paić (autorice projekta “Povedi piju na priju”).

8. Međunarodni kongres translacijske medicine za studente medicine i mlade liječnike
2026-03-26 11:00 - 2026-03-28 19:00 | Građevinski i arhitektonski fakultet u Osijeku, Građevinski i arhitektonski fakultet u Osijeku, Osijek, Hrvatska, 31400, Croatia (Local Name: Hrvatska)
Otvorenje 8. Međunarodnog kongresa translacijske medicine za studente medicine i mlade liječnike – Osijek Student Congress (OSCON) koji će se održati od 26. do 28. ožujka 2026. godine u prostorijama Građevinskog i arhitektonskog fakulteta, Medicinskog fakulteta te Fakulteta agrobiotehničkih znanosti u Osijeku. Ceremonija otvorenja kongresa bit će upriličena 26. ožujka 2026. godine u 11 sati na GRAFOS-u.
Tema ovogodišnjeg OSCON-a je „Skrojeno po mjeri: od uvida u genom do inteligentne imunološke skrbi“. Ovom temom želimo istaknuti početak nove ere medicine, vremena u kojem razumijevanje ljudskog organizma doseže dublje molekularne razine, a terapijski pristupi postaju sve personaliziraniji i precizniji. Kroz spoj suvremenih istraživanja i kliničkog iskustva, kongres donosi uvid u medicinu budućnosti – medicinu koja povezuje znanstvenu izvrsnost i humanistički pristup te omogućuje razvoj terapija prilagođenih individualnim karakteristikama svakog pacijenta. Poseban naglasak ovogodišnjeg kongresa stavljen je na imunoonkološko liječenje, područje koje posljednjih godina donosi značajan napredak u liječenju malignih bolesti kroz primjenu terapija usmjerenih na aktivaciju i modulaciju imunološkog sustava. Na ovogodišnjem kongresu očekuje se 380 sudionika što ga čini jednim od najvećih međunarodnih studentskih kongresa u široj regiji. Osim iz Hrvatske, sudionici dolaze i iz Mađarske, Srbije i Sjeverne Makedonije. Osim studenata Medicinskih fakulteta, ove godine sudjelovati će i oni Stomatološkog fakulteta te Odjela za biologiju.
Kako bismo ovu kompleksnu i iznimno aktualnu temu približili studentima medicine i mladim liječnicima, program kongresa obuhvaća 14 interaktivnih radionica i 9 stručnih predavanja, osmišljenih tako da potiču kritičko razmišljanje, praktične vještine i razumijevanje suvremenih terapijskih pristupa. Sudionici će imati priliku učiti od vodećih stručnjaka, sudjelovati u raspravama te steći znanja koja nadilaze teoriju i nalaze izravnu primjenu u budućem profesionalnom radu.
Izvor/foto: KBC Osijek

Webinar "Obiteljske večeri"
2026-03-25 19:00 - 21:00 | Hrvatska
Sedmo on-line predavanje „Obiteljske večeri“ koje organiziraju Savjetovališta Đakovačko-osječke nadbiskupije, Hrvatsko društvo bračnih i obiteljskih savjetovatelja, Institut za novu evangelizaciju Sveti Ivan Pavao II. i Povjerenstvo za brak i obitelj osječkih dekanata održat će se 25. ožujka u 19 sati putem ZOOM platforme
U sedmom susretu ciklusa pozornost se usmjerava na izazove suvremenog roditeljstva i sve češći fenomen popustljivog odgoja. Predavanje pod naslovom „Epidemija popustljivog odgoja“ održat će Matej Čuljak, psiholog i psihoterapeut.
U okviru predavanja bit će riječi o obilježjima popustljivog odgojnog stila, njegovim uzrocima i posljedicama za djecu i obiteljske odnose. Poseban naglasak bit će stavljen na funkcioniranje bračnog para unutar takvog odgojnog obrasca te na važnost zajedničkog i usklađenog roditeljskog djelovanja.
Prijaviti se i registrirati za sudjelovanje moguće je putem sljedeće poveznice:
https://us06web.zoom.us/meeting/register/nNaE33l3QmqfvtDax5M-1w
Sudjelovanje je besplatno, a predavanje je namijenjeno roditeljima, bračnim parovima, stručnjacima i svima koji žele dublje razumjeti dinamiku suvremenog odgoja te promišljati o zdravim granicama, odgovornosti i zajedničkom roditeljstvu.
Foto: ilustracija/Pixabay

Predstava - Vještice iz Salema
2026-03-25 18:00 - 20:00, 2026-03-24 18:00 - 20:00 | Hrvatsko narodno kazalište u Osijeku, Županijska ul. 9, Osijek, Hrvatska, 31000, Croatia (Local Name: Hrvatska)
Drama Arthura Millera koja otkriva lice histerije, straha i manipulacije.
U središtu male puritanske zajednice 17. stoljeća razbuktava se lov na vještice, ali pod optužbama ne gori magija – već istina, ljubav i savjest. Arthur Millerova kultna drama, temeljena na stvarnim događajima iz Salema, ogoljuje mehanizme kolektivne paranoje i moralnog sljepila, upozoravajući koliko je tanka granica između pravde i progona.
Može li pojedinac ostati vjeran sebi dok mu društvo sudi?
Nova inscenacija u režiji Ivana Plazibata donosi suvremen pogled na klasiku koji odzvanja i danas.
Postanite svjedocima jednog od najmoćnijih trenutaka suvremenog teatra!
Foto: Kristijan Cimer

Kino Urania – Srijeda, 25. ožujka 2026.
2026-03-25 16:30 - 23:30 | Kino Urania, Šetalište kardinala Franje Šepera 8, Osijek, Hrvatska, 31000, Croatia (Local Name: Hrvatska)
16:45 Kino klub: Frankofonija: Mlade majke- Jeunes mères (105 min) PREMIJERA
17:00 David (109 min) SINK PREMIJERA
18:30 Kino klub: Bez izbora- No other choice (139 min)
19:00 Sentimentalna vrijednost- Sentimental Value/Affeksjonsverdi (133 min)
21:00 Kino klub: Frankofonija: Privatni život- A private Life (103 min)
21:15 Projekt spasitelj- Project Hail Mary (156 min) PREMIJERA

Izložba - Everyday Danube. Childhood & Youth
2026-03-25 12:00 - 15:00 | Kapucinska 36, Kapucinska 36, Osijek, Hrvatska, Croatia (Local Name: Hrvatska)
Muzej Slavonije sudjeluje u međunarodnom projektu Svakodnevica uz Dunav (Everyday Danube). Usmjeren je na istraživanje djetinjstva i mladosti u dunavskoj regiji kroz različita povijesna razdoblja, s posebnim naglaskom na svakodnevne životne prakse, osobna iskustva i procese oblikovanja identiteta. Projekt polazi od ideje da se europska baština ne gradi isključivo kroz velike povijesne događaje, već ponajprije kroz male, osobne priče – kroz sjećanja, odnose, predmete i prostore koji oblikuju odrastanje .
U okviru projekta razvijaju se edukativni sadržaji, uključujući digitalne dosjee, podcast serije te putujuće izložbe, čime se potiče aktivno sudjelovanje građana svih generacija. Projekt istovremeno jača međunarodnu suradnju muzeja, arhiva i istraživačkih institucija te doprinosi stvaranju zajedničke europske memorije.
Otvorenje izložbe Everyday Danube. Childhood & Youth, je u srijedu, 25. ožujka 2026. u 12 sati u Kapucinsku 36, Osijek. Kroz fotografije, predmete i osobne priče iz više zemalja dunavske regije, izložba donosi slojevitu sliku odrastanja u 20. stoljeću – od bezbrižnih trenutaka igre i zajedništva do iskustava rada, migracija i gubitka.
Koncept izložbe strukturiran je kroz tri tematske cjeline:
Pripadanje (Belonging) – obitelj, zajednica i društvene uloge
Otkrivanje (Discovering) – prostori, igra i svakodnevni predmeti
Sjećanja (Remembering) – iskustva, događaji i osobne memorije
Izložba potiče posjetitelje na aktivno promišljanje vlastitog djetinjstva kroz pitanja o identitetu, slobodi, društvenim očekivanjima i prijenosu vrijednosti između generacija . Time se stvara prostor za dijalog između prošlosti i sadašnjosti, osobnog i kolektivnog iskustva. Realizirana je u suradnji međunarodnih partnera iz Hrvatske, Slovačke, Moldavije i Njemačke, u sklopu projekta koji financira Zaklada Baden-Württemberg kroz program Perspektive Donau .
U realizaciji izložbe sudjeluju sljedeće institucije:
Muzej Slavonije, Osijek, Hrvatska
Slovački nacionalni muzej – Muzej kulture karpatskih Nijemaca, Bratislava, Slovačka
Nacionalni muzej povijesti Moldavije, Kišinjev, Moldavija
Institut za kulturnu analizu Nijemaca istočne Europe, Freiburg, Njemačka
Voditeljica projektnih aktivnosti u ime Muzeja Slavonije je viša kustosica pedagoginja Jesenka Ricl, koja ujedno potpisuje i grafičko oblikovanje izložbe, čime projekt dobiva snažnu edukativnu i interpretativnu dimenziju.
Izvor/foto: Muzej Slavonije

Predstava - Hotel 88
2026-03-24 20:00 - 22:00 | Koncertna dvorana Franjo Krežma, Kulturni centar Osijek, Osijek, Hrvatska, 31000, Croatia (Local Name: Hrvatska)
Jedna od najgledanijih regionalnih komedija, beogradska predstava „Hotel 88“, premijerno stiže pred publiku u Osijeku. Predstava će se održati u utorak, 24.03. u Kulturnom centru Osijek.
Od svoje premijere 2017. godine do danas, „Hotel 88“ stekla je status kultne komedije. Izvedena je više od 600 puta diljem svijeta, a pogledalo ju je preko 100.000 gledatelja. Nakon brojnih rasprodanih izvedbi, sada je konačno mogu pogledati i ljubitelji kazališta u Osijeku.
Ulaznice su u prodaji online na mojekarte.hr, a interes je veliki pa predlažemo da svoje karte osigurate na vrijeme.
O čemu se radi u predstavi „Hotel 88“
Viktor i Ana dolaze u luksuzni hotel na moru kako bi ondje proveli savršen medeni mjesec. Sandra i Marko dolaze u isti hotel, s potpuno istim planom. Sve bi bilo idilično da Viktorova Ana i Sandrin Marko nisu nekada bili u vrlo burnom braku.
Kad ste čuli izraz „medeni mjesec“, vjerojatno ste pomislili na romantičnu priču. Međutim, kada se na istom medenom mjesecu sretnu bivši supružnici – svaki sa svojim novim partnerom – romantika vrlo brzo prerasta u urnebesnu komediju.
Tijekom jedne noći u Hotelu 88, životi ovih likova doživjet će niz nepredvidivih i komičnih obrata.
U predstavi igraju Tamara Krcunović, Andrija Kuzmanović, Jelisaveta Orašanin i Vladimir Aleksić, popularni glumci koje publika dobro poznaje s kazališnih scena, filmova i televizijskih serija.
“Hotel 88” je romantična priča koja predstavlja jedinstveni spoj suvremenog ambijentalnog teatra i tradicionalne komedije situacije. Sa statusom najgledanije komedije na Balkanu ova predstava već godinama donosi svoju prepoznatljivu toplinu, humor i ritam svakoj publici.
Ne propustite pogledati ovu predstavu u Osijeku.
Osigurajte ulaznice na vrijeme.
Izvor/foto: Kulturishka

Kino Urania – Utorak, 24. ožujka 2026.
2026-03-24 16:00 - 23:30 | Kino Urania, Šetalište kardinala Franje Šepera 8, Osijek, Hrvatska, 31000, Croatia (Local Name: Hrvatska)
16:45 Kino klub: Frankofonija: Arco (89 min) TITL
16:50 Svadba (97 min)
18:30 Kino klub: Frankofonija: Stranac- L’etranger (122 min)
18:40 Sentimentalna vrijednost- Sentimental Value/Affeksjonsverdi (133 min)
20:40 Kino klub: Posljednji viking- Den sidste viking (116 min)
21:00 Projekt spasitelj- Project Hail Mary (156 min) PREMIJERA

Predstava - Dok zvijezde ne padnu
2026-03-23 19:00 - 21:00 | Hrvatsko narodno kazalište u Osijeku, Županijska ul. 9, Osijek, Hrvatska, 31000, Croatia (Local Name: Hrvatska)
Aktualna do same srži temeljnih međuljudskih odnosa, Beth Steel svojom, žanrovski diskutabilnom, dramom koja započinje kao laka, pitka i prpošna komedija, načinje i zaposjeda stvarnost kao kalup u kojem živimo, dok se društvenim (međuljudskim) ostvarenim odnosima služi kao mizanscenom u kojem opća mjesta imaju ulogu “sklopke” za iskreni smijeh. Ona vješto secira stratuse tjeskobe opstanka kojemu smo izloženi u društvu koje je sreću i poziciju u njoj (a među “drugima”) determinirao novcem kao jedinim alatom samoostvarenja i priznanja.
Sve započinje svadbom kao inicijacijskim prelaskom u novo, u novo okrilje unutar kojega pojedinac dobiva “priliku” u dvoje se iznova ostvariti i uzdignuti do tražene euforije “sreće i razumijevanja”. I bio bi to predvidiv narativ da nije zaokreta kojim nas Steel naprasno vraća u iskrenu stvarnost, onu koja kirurški razdvaja “nas” od “drugih”. Uvijek smo, zapravo, “nasuprot drugih”, ne izričito u sukobu, nego više pred drugim kao ispred ogledala u kojem zapažamo obrise vlastitih tjeskoba, strahova, htijenja, stremljenja, ali i istovjetnosti i podudarnosti. Drugi je uvijek ono što bih JA htio biti. Zato reagiramo dvojako: divljenjem ili zavišću. Najčešće zavišću koja rađa gnjev, reakciju odbacivanja i deklasiranja.
U drami Beth Steel susreću se dva svijeta: autohtoni i alohtoni, svijet “starosjedilaca” i svijet “došljaka”, migranata, tražitelja bolje sudbine kroz traženje posla izvan okvira zadanoga rođenjem. Steel, naime, poseže za pitanjima koja često čitamo kod anonimnih komentatora ispod vijesti na portalima koje govore o radnim dozvolama izdanima strancima ili migrantima koji su poginuli tragajući za boljim životom. Ona u brak povezuje mnogima nepovezivo: Britanku i Poljaka. Britanska strana svatovske družine vlastitu bijedu stagnacije i kroničnoga neuspjeha spoznaje u izravnom doticaju s Poljakom koji od prvoga posla smetlara nezaustavljivo grabi gore, uza stube piramide društvenoga statusa. I u prasku sve eskalira, padaju maske prividne uljuđenosti, političke korektnosti, događa se pobuna protiv “stranaca koji nam otimaju radna mjesta”, koji “ne govore naš jezik”. Započinje rat u točki prijepora, u pregibu promjene koja svijet kao prostor supostojanja ciklički, zapravo, zapljuskuje otkako je čovječanstva.
I tu je taj “problem” žanrovske odrednice koja se hvata svršetka koji ne okončava, nego posvuda u svijetu traje kao zbilja koju Beth Steel majstorski prebacuje na raster scenske pojavnosti kao skicu za raspravu o određivanju pravde kao kategorije u kojoj uvijek postoje pobjednici i gubitnici. Premda je ta rasprava jalova: srazovi nikada ne rezultiraju pobjedama, nego isključivo promjenama, novim stanjima i okolnostima. Otuda i dojmljivost, perceptivna jakost ove sjajne drame u dihotomiji smijeha i gorčine.
Ivana Šojat

Predstava - Seansa
2026-03-22 19:00 - 21:00 | Kino Urania, Šetalište kardinala Franje Šepera 8, Osijek, Hrvatska, 31000, Croatia (Local Name: Hrvatska)
Nakon čak 23 rasprodane izvedbe u našem kinu — s monodramama Dejt, Astroklikeri i aktualnom Seansom — Sandra Silađev ponovno dolazi pred osječku publiku. I to s predstavom koja je već u svojim prvim danima izazvala snažne reakcije i pune dvorane.
🎭 Seansa — monodrama Sandre Silađev
🗓 22.3. u 19:00
📍 Kino Urania
🎟 Ulaznice: 20 EUR blagajna kina + online: https://core-event.co/events/sandra-siladev-ponovno-u-osijeku-seansa-se-vraca-u-kino-urania-2232026-u-19-sati-632c/
Seansa je intimna, mračna i duhovita crna komedija koja kroz lik Jasne — žene u petom desetljeću života — otvara pitanja mentalnog zdravlja, samoće, povjerenja i apsurda suvremenog života. Kroz groteskan, ali dirljiv monolog, predstava propituje gdje danas završava privatno, a počinje javno, te je li osobna bol postala nova društvena valuta.
Sandra balansira između smijeha i nelagode, satire i emocije, stvarajući izvedbu koja publiku istovremeno zabavlja i suočava s vlastitim iskustvima. Seansa nije klasična dramska forma — to je susret s ogledalom našeg vremena: lajkovima, očekivanjima i potrebom da intimno postane javno.
⚠️ Podsjetnik: prethodne izvedbe rasprodane su u svega nekoliko dana — preporuka je ne čekati zadnji trenutak.

Kino Urania – Nedjelja, 22. ožujka 2026.
2026-03-22 11:00 - 23:30 | Kino Urania, Šetalište kardinala Franje Šepera 8, Osijek, Hrvatska, 31000, Croatia (Local Name: Hrvatska)
11:00 Dječja matineja: David (109 min) SINK PREMIJERA
16:00 Skakutavci- Hoppers (105 min) SINK
16:45 Kino klub: Frankofonija: Honey (97 min)
18:30 Kino klub: Frankofonija: Mlade majke- Jeunes mères (105 min) PREMIJERA
19:00 Sandra Silađev, monodrama SEANSA
20:20 Kino klub: Frankofonija: Stranac- L’etranger (122 min)
21:00 Sentimentalna vrijednost- Sentimental Value/Affeksjonsverdi (133 min)

Sajam ljepote i zdravlja
2026-03-22 10:00 - 19:00, 2026-03-21 10:00 - 19:00 | Gospodarski centar Osječko-baranjske županije, Gospodarski centar Osječko-baranjske županije, Osijek, Hrvatska, 31000, Croatia (Local Name: Hrvatska)
21. – 22. ožujka 2026.
Gospodarski centar, Osijek
U Gospodarskom centru održat će se treći Sajam ljepote i zdravlja, specijalizirano sajamsko događanje koje donosi suvremen pogled na industriju ljepote i zdravlja, kao spoj stručnosti, inovacija, iskustva i emocije.
Sajam ljepote i zdravlja nije samo događanje, to je iskustvo koje povezuje znanje, trendove i suvremeni način života, stvarajući prostor za razmjenu ideja, upoznavanje noviteta i praćenje smjera u kojem se industrija razvija.
Tijekom dva dana predstavit će se teme koje danas definiraju pojam ljepote i zdravlja:
– njega kose, lica i tijela
– profesionalna kozmetika i aparati
– wellness, masaže, fitness i zdravlje
– estetska medicina i nutricionizam
– modni i beauty trendovi
Industrija ljepote i zdravlja danas znači više od izgleda, ona podrazumijeva brigu o sebi, održivost, inovaciju i kvalitetu života. Sajam prati upravo te vrijednosti, predstavljajući:
– prirodne i održive proizvode
– pametne tehnologije i suvremena rješenja
– moderne metode njege i očuvanja zdravlja
– brendove koji prate budućnost
Sajam ima važnu ulogu u poticanju razmjene znanja i iskustava među stručnjacima, praćenju aktualnih trendova te promociji djelatnosti koje pridonose unapređenju zdravlja i kvalitete života. Kroz izložbeni i edukativni program, sajam doprinosi razvoju gospodarskih aktivnosti i jačanju pozicije Osječko-baranjske županije kao regionalnog središta poslovnih, stručnih i tematskih događanja.
Više informacija o Sajmu ljepote i zdravlja možete pronaći ovdje.
Prijavnicu za sudjelovanje na sajmu preuzmite ovdje.
Izvor/foto: Gospodarski centar Osječko-baranjske županije

Q Club - Party Protocol Subota (DJ Defunct)
2026-03-21 22:00 - 23:30 | Q Club, Q-Club, Osijek, Hrvatska, 31000, Croatia (Local Name: Hrvatska)
40% popusta na odabrane boce žestokih pića od 22:00 do 23:30.
Rezerviraj svoj stol na vrijeme ovdje.
Info o rezervacijama možeš dobiti pozivom na +385 95 3917 530.
Sve informacije o noćnom klubu Q Club potražite ovdje.
Medijski pokrovitelj: Osijek.in

Bure Bar - Cheers & Chaos Saturday (DJ Dancho)
2026-03-21 20:00 - 23:30 | Bure Bar, Pivnica Bure Bar, Osijek, Hrvatska, 31000, Croatia (Local Name: Hrvatska)
Popust na boce žestokih pića od 20:00 do 22:30.
Rezerviraj svoj stol na vrijeme ovdje.
Sve informacije o pivnici Bure Bar potražite ovdje.
Medijski pokrovitelj: Osijek.in
Pripremi se za nezaboravan izlazak!

Felipe - Axmann Pub
2026-03-21 20:00 - 23:30 | Axmann pub, Kapucinska 26, Osijek, Hrvatska, 31000, Croatia (Local Name: Hrvatska)
Rezervacije stolova na 095 17 17 031.
Foto: Axmann Pub

Xander i Ivona Damjanović - Kafanica
2026-03-21 19:00 - 23:30 | Kafanica, restoran-noćni bar Kafanica, Osijek, Hrvatska, 31000, Croatia (Local Name: Hrvatska)
Čašćenje gostiju rakijom do 22:00.
Za sve preuzete rezervacije uz ispunjenje uvjeta do 21:00 gratis hladna plata.
Rezervirajte svoj stol ovdje.
Info pozivom na +385 91 605 2339.
Sve informacije o restoranu i noćnom klubu Kafanica potražite ovdje.
Medijski pokrovitelj: Osijek.in

Koncert - Duo Hojsak i Novosel ft. Pero Galić
2026-03-21 19:00 - 22:00 | Centar za kulturu Beli Manastir, Ulica kralja Tomislava 2, Beli Manastir, Hrvatska, 31300, Croatia (Local Name: Hrvatska)
Centar za kulturu Grada Belog Manastira organizira koncert dua Hojsak i Novosel ft. Pero Galić, 21. ožujka 2026. u 19 sati u Velikoj dvorani Centra za kulturu. Ulaznice se mogu kupiti radnim danom od 9 do 15 sati, a u četvrtak od 9 do 17 sati u Centru za kulturu, Kralja Tomislava 2 u Belom Manastiru. Ulaznice će biti u prodaji sat vremena prije početka koncerta na blagajni Centra. Cijena ulaznice je 15,00 eura.
Izvor/foto: Centar za kulturu Beli Manastir

Rukomet: Hrvatska - Švicarska (M)
2026-03-21 17:00 - 19:00 | Dvorana Gradski vrt, Kneza Trpimira 23, Osijek, Hrvatska
Hrvatska rukometna reprezentacija stiže u dvoranu Gradski vrt!
Izvor/foto: Zajednica osječkog sporta

Uprizorenje Muke Kristove u Osijeku
2026-03-21 15:00 - 17:00 | Župa sv. Ćirila i Metoda
Osječka Župa sv. Ćirila i Metoda organizira uprizorenje Muke Kristove u subotu, 21. ožujka u 15 sati, ispred župne crkve i u dvorištu te parku pokraj crkve. Scenski prikaz izvode članovi udruge Stepinčeva oaza mira iz Zaprešića.
Posjetitelji će tijekom uprizorenja moći svojim novčanim prilogom podržati misijski rad don Jakoslava Banića u Ugandi kao i same troškove organizacije uprizorenja Muke Kristove.
Svi su pozvani i dobrodošli na uprizorenje u kojem sudjeluje više od 70 glumaca.

Kino Urania – Subota, 21. ožujka 2026.
2026-03-21 10:00 - 23:30 | Kino Urania, Šetalište kardinala Franje Šepera 8, Osijek, Hrvatska, 31000, Croatia (Local Name: Hrvatska)
10:15 program obilježavanja Svjetskog dana osoba s down sindromom
11:00 Dječja matineja: Glavonja (83 min)
16:50 Kino klub: Frankofonija: Mala Amelie- Amélie et la métaphysique des tubes TITL (77 min)
17:00 25 YEARS: The Lord of The Rings: The Return of the King original version bez titla (253 min)
18:15 Kino klub: Frankofonija: Mlade majke- Jeunes mères (105 min) PREMIJERA
21:15 Projekt spasitelj- Project Hail Mary (156 min) PREMIJERA
20:15 Kino klub: Posljednji viking- Den sidste viking (116 min)
